stanford-oval/wikipedia huggingface dataset:
Paholainen pukeutuu Pradaan
Vastaanotto

Film-O-Holic.com-elokuvasivuston Juha Rosenqvist suorastaan suuttui elokuvan välinpitämättömästä ja ihannoivasta tavasta kuvata hänen mielestään monin tavoin sairasta muotimaailmaa. Hän antoi elokuvalle yhden tähden ja keskittyi arvostelussaan elokuvan aihepiirin soimaamiseen. Saman sivuston Laura Helle oli vähän armeliaampi kaksine tähtineen, mutta hänkin moitti elokuvan Hollywoodille tyypillistä tapaa näennäisesti kritisoida mutta lopulta kuitenkin ihailla kulutuskulttuurin ilmentymiä. Samanlaista Helle muisti nähneensä elokuvissa Clueless (1995) ja Miss Kovis (2000). Iltalehden nimeämätön kriitikko rinnasti elokuvan Robert Altmanin muotimaailmasatiiriin Prêt-à-Porter (1994) ja Woody Allenin julkkissatiiriin Celebrity (1998), ja myös hän ihmetteli elokuvan ihailevaa asennetta pöyhkeään turhamaisuuteen. Filmgoer-sivuston Lasse Lepola piti elokuvasta neljän tähden edestä ja kehui tämän naisteemaisen komedian viihdyttävän myös miehiä osuvan työelämäkuvauksensa ansiosta. Vahvojen naisroolien lisäksi hän nosti esiin Stanley Tuccin, joka kerrankin pääsee tekemään muistettavan sivuosan.
Aiheesta muualla

Paholainen pukeutuu Pradaan Internet Movie Databasessa (englanniksi)
Kirja versus leffa, Paholainen puketuu Pradaan -teoksista keskustelevat Nuoren voiman päätoimittaja Taija Roiha ja elokuvakriitikko Jesse Raatikainen. Toimittajana Jarmo Laitaneva. Audio 57 min, Yle Areena 2021.
Ofrýnio

| Ofrýnio Οφρύνιο |
| --- | --- |
 Ofrýnio
 Koordinaatit: 40°47′48″N, 23°54′36″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Kavála
Kunta:  Pangaío
Hallinto:  
 – Asutustyyppi:  kylä
 – Kallikrates-koodi:  0503030501
Väkiluku (2011):  758
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ofrýnio (kreik. Οφρύνιο; transl. myös Ofrínio) on Kreikan kylä, joka kuuluu hallinnollisesti Pangaíon kuntaan, Kaválan alueyksikköön ja Itä-Makedonian ja Traakian alueeseen. Kylän väkiluku on 758 (vuonna 2011).
Ofrýnion kylä sijaitsee Strymónas-joen suun itäpuolella noin 57 kilometriä länsilounaaseen Kaválasta ja noin 100 kilometriä itään Thessalonikista. Antiikin aikana nykyisen kylän lähellä sijaitsi Eionin kaupunki.
Ofrýnio muodostaa myös laajemman kyläyhdyskunnan (Τοπική Κοινότητα Οφρυνίου, Topikí Koinótita Ofryníou), johon kuuluvat varsinaisen Ofrýnion kylän lisäksi sen ranta-asutus, lomakohteeksi kehittynyt Paralía Ofryníou. Koko yhdyskunnan väkiluku on 1 904. Se kuului aiemmin Orfánin kuntaan ja vuodesta 2011 lähtien Pangaíon kunnan Orfánin kunnallisyksikköön.
Pallasjärvi

| Pallasjärvi |
| --- | --- |

Valtiot:  Suomi 
Paikkakunta:  Kittilä, Muonio
Koordinaatit:  68°01′01″N, 24°12′00″E
Vesistöalue ja valuma-alueen tietoja
Laskujoki:  Pallasjoki
Järvinumero:  65.652.1.001 
Mittaustietoja
Pinnankorkeus:  266,6 m
Rantaviiva:  24,57 km
Pinta-ala:  17,2574 km²
Tilavuus:  0,155366 km³
Keskisyvyys:  9 m
Suurin syvyys:  36 m
Valuma-alue:  105 km²
 fiPallasjärvi 
Pallasjärvi on keskikokoinen järvi Kittilän ja Muonion rajalla Pallastunturien kaakkoispuolella. Se kuuluu Pallas-Yllästunturin kansallispuistoon.
Jäätynyt Pallasjärvi, taustalla Pallastunturi.
Pallasjärvi on 6,3 kilometriä pitkä ja 4,8 kilometriä leveä. Sen pinta-ala on 17,25 neliökilometriä ja rantaviivan pituus 24,57 kilometriä. Kittilän ja Muonion raja kulkee järven halki siten, että itäosa kuuluu Kittilään ja länsiosa Muonioon. Järven tilavuus on 155 miljoonaa kuutiometriä eli 0,155 kuutiokilometriä. Keskisyvyys on 9 metriä ja syvin kohta 36 metriä. Syvin kohta sijaitsee järven länsiosassa. Järven eteläosassa on Pallaslompolo-niminen lähes erillinen vesiallas, jonka saarijono erottaa pääaltaasta.
Järven rannat ovat pääosin metsämaata. Etelärannalla on hiekkaranta Punainenhiekka, jonka yhteydessä on päivätupa. Lisäksi järvellä on Aittalahden ja Hietalahden autiotuvat.
Pallasjärvi sijaitsee Kemijoen vesistössä (vesistöaluetunnus 65) Ylä-Ounasjoen valuma-alueen (65.6) Pallasjoen valuma-alueella (65.65), jonka Pallasjärven valuma-alueeseen (65.652) se kuuluu. Järven pinta on 266,6 metriä merenpinnan yläpuolella. Pallasjärvi laskee sen itäpäästä lähtevää Pallasjokea pitkin Ounasjokeen.
Järven kalastoon kuuluvat harjus ja muikku.
Aiheesta muualla

Kuvia tai muita tiedostoja aiheesta Pallasjärvi Wikimedia Commonsissa
Ono no Komachi

| Ono no Komachi> 小野小町 |
| --- | --- |
 Ono no Komachi runoantologiassa Ogura Hyakunin Isshu.
Henkilötiedot
Syntynyt: 834 Japani
Kuollut: 900
Kansalaisuus:  Japani
Ammatti:  hovinainen, runoilija
Kirjailija
Äidinkieli: japani
Aikakausi:  800-luku, Heian-kausi
Aiheet:  rakkaus
Aiheesta muualla
Löydä lisää kirjailijoitaKirjallisuuden teemasivulta
Ono no Komachi (jap. 小野小町, 825 tai 834 – 900) oli japanilainen waka-runoilija. Hän oli yksi kuudesta rokkasen-runoilijasta, joita pidettiin Japanissa parhaina waka-runoilijoina Heian-kaudella. Hänet on liitetty myös luetteloon Runouden 36 kuolematonta. Hän oli tunnettu kauneudestaan, ja Komachi tuli myöhemmin japanissa tarkoittamaan kauneutta. Hänen runonsa ovat hyvin surumielisiä ja ne käsittelevät yleensä ahidstusta, yksinäisyytta ja intohimoista rakkautta.
Ono no Komachi vanhuksena, Tsukioka Yoshitoshin puuleikkaus.
Ono no Komachin elämäkertatiedot ovat vahvistamattomia. Perimätiedon mukaan hänen isänsä oli aatelismies Yoshisada, Dewan herra. Hänen uskotaan olleen hovinainen eli konkubin eräällä keisarilla, luultavasti keisari Ninmyōlla, joka kuoli 850. Keisarin kuoleman jälkeen hänellä olisi ollut rakkaussuhde moniin miehiin. Väitetään, että kohtalo rankaisi häntä vanhana julmuudesta siten että kun ikä vei kauneuden, häntä pilkattiin, mutta tutkijat pitävät tietoa vääränä. Tarinoiden mukaan Ono no Komachi olisi ollut julma ihailijoitaan kohtaan.
Romulus Linneyn näytelmän Three Poets yksi näytös kertoo runoilija Komachista.
Ono no Komachin runoja on julkaistu Tuomas Anhavan suomentamana muun muassa teoksessa Kuuntelen, vieras: valikoima klassillisia japanilaisia tanka-runoja (Otava 1977) ja runouslehti Taitessa (2005).
Suomennettuja runoja

Antologiassa: Japanilaisia runoja, suom. G. J. Ramstedt, WSOY 1953
Kirsikkain kukkiessa
Elämän meri
Antologiassa: Kuuntelen vieras, suom. Tuomas Anhava. Otava 1977
Kukat virttyivät ja kuihtuivat
Muistellessani nukahdin: hän ilmaantui
Olen niin yksin. Ruumis: kelluva levä
Julkaisussa Taite 2005
Muistellessani nukahdin: hän ilmaantui
Nähtyäni sun unessani, armaani
Torkahdin hetken
Yksittäisiä runoja:
Eniten kaipaan pitkinä, kuuttomina öinä, antologiassa: Kevätsateiden aika : japanilaista tankarunoutta
Kirsikankukat ehtivät taas kuihtua., antologiassa: Ogura Hyakunin Isshu : sata runoilijaa, sata runoa
Kyynelsateessa vanhenen. Mitä puhut minulle, sinä?, antologiassa: Sateen ääni sillalla : japanilaista runoutta
Muistellessani nukahdin: hän ilmaantui, julkaisussa: Parnasso
On yksi kukka jonka väri ei kerro, antologiassa: Runo kukkii : sanoja luonnosta ja rakkaudesta, murheesta ja riemusta
Pitkiä muka syksyiset yöt!, antologiassa: Viiniä suloisempi on rakkaus : runoja intohimosta ja rakkaudesta
Torkahdin hetken, julkaisussa: HASHI
Aiheesta muualla

Ono no Komachi (Arkistoitu – Internet Archive) Kysy.fi
Rein Raud: Love poetry by monks: Buddhist notions in late Heian and early Kamakura love poetry. Ennen ja nyt 2016/4, 8.11.2016
Objekti-relaatiokartoitus

Objekti-relaatiokartoitus (engl. Object Relational Mapping, ORM) on tietojenkäsittelytieteessä käytettävä ohjelmointitekniikka, jolla saadaan muunnettua tietoa relaatiotietokannan (SQL) taulukoista olio-ohjelmointikielen käyttöön sopiviksi objekteiksi, jolloin tietokannan tietoja voidaan käyttää objektiorientoituneesti. Käytännössä tämä tarkoittaa sitä, että alkuperäisestä tietokannasta luodaan virtuaalinen objektitietokanta, jota voidaan käyttää ohjelmointikielen sisällä. Tämä antaa ohjelmoijille intuitiivisemman ja käytännöllisemmän tavan käyttää relaatiotietokantaa kuin puhtaiden SQL-kyselyiden kirjoittaminen. Tämä vähentää myös huomattavasti virheiden määrää, joita syntyy, kun SQL-kyselyitä kirjoitetaan manuaalisesti. Lisäksi tietokannan rakenteeseen on helpompaa tehdä muutoksia ja aikaa säästyy.
Käyttö

Objekti-relaatiokartoitus on hyvin suosittu ohjelmointitekniikka modernissa ohjelmistokehityksessä. Tekniikkaa käytetään nykyään huomattavasti mobiilisovellusten, web-sovellusten ja pilvipalveluiden kehittämisessä.
Ongelmat

Yleisimmät ongelmat syntyvät, kun aletaan sovittamaan objektijärjestelmiä relaatiotietokantaan. Näitä vaikeuksia kutsutaan objekti-relaatio-impedanssivaikeuksiksi. Lisäksi kuormitetussa ympäristössä ORM voi heikentää suorituskykyä, sillä se lisää järjestelmään ylimääräisen kerroksen. ORM:n käyttö voi myös rajoittaa tietokannan rakennetta ja toiminnallisuuksia, mikä taas näkyy käyttöönoton monimutkaisuutena.
ORM eri ohjelmointikielillä

Jokaiselle ohjelmointikielelle, jolla käytetään ORM-tekniikkaa, on omat työkalut. Työkalut täytyy siis päättää valitun kielen perusteella.
Esimerkkejä työkaluista ja kielistä:
Java:
Hibernate
EclipseLink
PHP:
Laravel
RedBeanPHP
Python:
SQLObject
SQLAlchemy
.NET:
nHibernate
Dapper
Ono (Hyōgo)

| Ono (小野市) |
| --- | --- |
 Jōdo-ji, Japanin kansallisaarre
 lippu:  Symboli
 Onon sijainti Hyōgon prefektuurissa
 Ono
 Koordinaatit: 34°51′11″N, 134°55′53″E 
Valtio:  Japani
Alue:  Kansai
Prefektuuri:  Hyōgon prefektuuri
Pinta-ala:  
 – Kokonaispinta-ala:  92,94 km²
Väkiluku (01/2020):  48 466
 – Väestötiheys:  521,5 as./km²
Symbolit:  
 – Puu:  Paju
 – Kukka:  Auringonkukka
 
 https://www.city.ono.hyogo.jp/ 
Infobox OKVirheellinen NIMI-arvo: 
Ono (jap. 小野市, Ono-shi) on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin keskiosassa Kakojoen varrella. Kaupunkiin kuuluu Hariman tasangon koillisosia ja Kakojoen molemmilla puolilla kohoavia kukkulaisia alueita. Onossa on 48 466 asukasta (tammikuussa 2020) ja sen pinta-ala on 92,94 neliökilometriä.
Ono kehittyi Edo-kaudella vuodesta 1653 lähtien daimiokuntansa paikallisena hallinnollisena keskuksena (jin’ya) Hitotsuyanagi-klaanin hallinnassa. Kaupunkioikeudet Onolle myönnettiin vuonna 1954, kun silloiseen Onon maaseutukaupunkiin liitettiin viisi ympäristön kyläkuntaa. Kaupungin keskustan kautta Kōbeen johtavan rautatien valmistuttua 1950-luvun alussa sen varrelle on rakennettu asuinlähiöitä. Tärkeä perinteinen elinkeino on soroban-helmitaulujen valmistus, ja siihen liittyen kautta myös puukorujen, saksien ja muiden kotitalouskäyttöön tarkoitettujen metalliterien tuotanto. Toisen maailmansodan jälkeen kaupunkiin on sijoittunut myös laajemmin metalli-, elektroniikka- ja kemianteollisuutta. Maaseutualueilla viljellään riisiä sakentuotannon tarpeisiin.
Onon rakennettuun kulttuuriperintöön kuuluu vanha Jōdo-jin temppeli, jonka Jōdo-dō-halli ja siellä säilytettävä Amida-nyorain puuveistos on valittu Japanin kansallisaarteiksi. Kaupungin länsiosat kuuluvat prefektuurin luonnonpuistoon, jossa sijaitseva Kamon lampi tunnetaan kymmenientuhansien Siperiasta muuttavien sorsalintujen levähdyspaikkana. Onoa palvelevat JR Nishi-Nihonin Kakogawa-linja, Kōbe-rautateiden Ao-linja ja Hōjō-rautatien Hōjō-linja.
Kuvia

Onon auringonkukkapuistoa
Kaupungin perinteisen teollisuuden keskus
Onon maaseutua
Onon kaupunginmuseo
Onon rautatieasema
Aiheesta muualla

Kuvia tai muita tiedostoja aiheesta Ono Wikimedia Commonsissa
Kaupungin internetsivut (japaniksi)
Parque de Atracciones de Madrid

| Parque de Atracciones de Madrid |
| --- | --- |
 Huvipuiston sisäänkäynti.
Sijainti:   Madrid
Toimitusjohtaja:  Amaya Ardura
Avattu:  15. toukokuuta 1969
Laitteet:  34
 n • k • 
Parque de Atracciones de Madrid on huvipuisto Madridissa, Espanjassa. Se avattiin vuonna 1969. Huvipuistossa käy nykyään noin 1,5 miljoonaa kävijää vuodessa, ja se on kävijämäärältään Espanjan toiseksi suurin huvipuisto PortAventuran jälkeen.
Puiston kohteet on jaettu viiteen alueeseen. Laitteet eivät kuulu sisäänpääsyn hintaan, vaan niitä varten pitää ostaa joko ranneke tai irtolippuja. Suurimpia houkutuksia ovat kolme suurta vuoristorataa Abismo, Tarántula ja Tornado. Muita suosikkeja ovat kummitusjuna ja vesikohteet.
Aiheesta muualla

Huvipuiston verkkosivut
Wikimedia Commonsissa on kuvia tai muita tiedostoja aiheesta .
Napapiirin pikajuna

| Napapiirin pikajuna> The Polar Express |
| --- | --- |

Ohjaaja:  Robert Zemeckis
Käsikirjoittaja:   Robert Zemeckis  William Broyles Jr. 
Tuottaja:   Gary Goetzman  Steve Starkey  William Teitler  Robert Zemeckis  
Säveltäjä:  Alan Silvestri
Kuvaaja:  Dean Cundey Don Burgess
Leikkaaja:  Arthur Schmidt
Tuotantosuunnittelija:  Rick Carter
Pääosat:   Tom Hanks  Leslie Harter Zemeckis  Eddie Deezen  Nona Gaye  Jimmy Bennett 
Valmistustiedot
Valmistusmaa:  Yhdysvallat
Tuotantoyhtiö:  Warner Brothers
Levittäjä:  InterCom Mosfilm Netflix
Ensi-ilta:  2004
Kesto:  99 minuuttia
Alkuperäiskieli:  englanti
Budjetti:  150 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Napapiirin pikajuna (The Polar Express) on Robert Zemeckisin ohjaama vuonna 2004 ensi-iltansa saanut jouluinen animaatioelokuva, joka perustuu Chris Van Allsburgin lastenkirjaan The Polar Express. Elokuvan pääosissa ovat Tom Hanks, Leslie Harter Zemeckis, Eddie Deezen, Nona Gaye ja Jimmy Bennett.
Elokuva oli ehdolla kolmeen Oscar-palkintoon (paras laulu, paras äänitys ja parhaan äänitehosteet) ja yhteen BAFTA:an ja Golden Globeen. Glen Ballard ja Alan Silvestri voittivat sävellyksestään Believe parhaan elokuvaan, televisioon tai muuhun visuaaliseen mediaan tehdystä laulusta Grammy-palkinnon.
Napapiirin pikajuna kertoo tarinan noin kymmenvuotiaasta pojasta, Stevenistä, joka toivoo jouluaattona uskoa joulun todelliseen henkeen. Tämän jälkeen pojan kotiovelle ilmestyy maaginen juna, jota kutsutaan Napapiirin pikajunaksi, ja hän saa kutsun matkalle pohjoisnavalle.
Näyttelijät > Alkuperäiset

| 0 | 1 | 2 |
| --- | --- | --- |
|  Tom Hanks  | … |  Sankari, Pojan isä, Konduktööri, Hobo, Ebenezer Scrooge, Joulupukki & Kertoja    |
|  Leslie Zemeckis  | … |  Saara-sisko & Pojan äiti    |
|  Eddie Deezen  | … |  Know-It-All    |
|  Nona Gaye  | … |  Tyttö-sankaritar    |
|  Jimmy Bennett  | … |  Billy – Yksinäinen poika    |
Näyttelijät > Suomenkieliset äänet

| 0 | 1 | 2 |
| --- | --- | --- |
|  Juha Paananen  | … |  Konduktööri    |
|  Henri Piispanen  | … |  Sankari   |
|  Markus Bäckman  | … |  Ebenezer Scrooge & Kertoja    |
|  Viivi Tamminen  | … |  Tyttö-sankaritar   |
|  Akira Takaki  | … |  Billy – Yksinäinen poika    |
|  Seppo Pääkkönen  | … |  Hobo    |
|  Jari Karjalainen  | … |  Pojan isä   |
|  Petri Hanttu  | … |  Tietä-sen-kaikki   |
|  Sasu Moilanen  | … |  Joulupukki   |
Näyttelijät > Lisäksi suomi

selvennä
| 0 | 1 | 2 |
| --- | --- | --- |
|  Katja Aakkula  | … |  Saara-sisko    |
|  Noora Malli  | … |  Pojan äiti    |
|  Anne Mattila  | … |     |
|  Raija Tapio  | … |     |
|  Liisa Lipsanen  | … |     |
|  Kirsi Alm-Siira  | … |     |
|  Pauliina Wiskari  | … |     |
|  Mira Salo  | … |     |
Aiheesta muualla

Elokuvan yhdysvaltalaiset sivut (englanniksi)
Elokuvan brittiläiset sivut (englanniksi)
Panormos

Panormos (m.kreik. Πάνορμος, lat. Panormus) tai Pánormos (kreik. Πάνορμος) voi viitata seuraaviin:
Antiikki

Panormos, antiikin aikainen kaupunki Akhaiassa Kreikassa
Panormos, antiikin aikainen kaupunki Megariissa Kreikassa
Panormos, antiikin aikainen kaupunki Peparethoksen saarella eli nykyisellä Skópeloksen saarella Kreikassa
Panormos, antiikin aikainen kaupunki Sikeliassa eli nykyisellä Sisilian saarella
Nykyaika

Pánormos, kaupunki Kálymnoksen saarella Kreikassa
Pánormos, kylä Kreetan saarella Kreikassa
Pánormos, kylä Skópeloksen saarella Kreikassa
Pánormos, kylä Tínoksen saarella Kreikassa
Pánormos eli Korfári ton Amygdalión, kykladisen kulttuurin aikaisen asutuksen arkeologinen kohde Náxoksen saarella Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Panormos”, voi hakea sivunnimihaulla, laajalla sivunnimihaulla tai tekstihaulla.
Obituary (albumi)

| Obituary Obituary |
| --- | --- | --- |

Studioalbumin tiedot
 Julkaistu: 17. maaliskuuta 2017
 Tyylilaji: Death metal
 Kesto: 33.07
 Levy-yhtiö: Gibtown, Relapse
Obituaryn muut julkaisut
| Inked in Blood 2014 | Obituary 2017 | Dying of Everything 2023 |
Obituary on Saman nimisen death metal -yhtyeen 17. maaliskuuta 2017 julkaistu studioalbumi.
Kappaleet

Brave – 2.14
Sentence Day – 2.49
A Lesson in Vengeance – 	3.07
End it Now – 4.02
Kneel Before Me – 3.04
It Lives – 3.24
Betrayed – 3.01
Turned to Stone – 4.13
Straight to Hell – 3.57
Ten Thousand Ways to Die – 3.16
Arvostelut

Imperiumi: 7/10
Inferno:
Metalliluola: 8+/10
Aiheesta muualla

Obituary (albumi) Discogsissa. (englanniksi)
Albumi Obituary (albumi) Encyclopaedia Metallum -sivustolla (englanniksi)
Obituary
| --- | --- |
Studioalbumit:  Slowly We Rot • Cause of Death • The End Complete • World Demise • Back from the Dead • Frozen in Time • Xecutioner’s Return • Darkest Day • Inked in Blood • Obituary • Dying of Everything
EP:t:  Don’t Care • Left to Die
Kokoelmat:  Anthology • The Best of Obituary
Livealbumit:  Dead
DVD:t:  Frozen Alive • Live Xecution in Bad Berka 2008
Katso myös:  Death • Deicide • Six Feet Under • Andrew W.K.
Pelastusvarmuus

Pelastusvarmuus on hengellinen, kristillinen[lähde? ] termi, jolla tarkoitetaan kristillisen vakaumuksen omaavan henkilön varmaa käsitystä, että hän pelastuu eli välttää kadotuksen ja pääsee taivaaseen. Yleensä termin käyttäjät käsittävät, että pelastusvarmuus on uudestisyntymisen seuraus. Termi on käytössä varsinkin helluntailaisuudessa. Samasta asiasta käytetään myös sanaa rauha.[lähde? ]
Ofitsialno zabranen

| Ofitsialno zabranen Galena |
| --- | --- | --- |

Studioalbumin tiedot
 Julkaistu: 2010
 Tyylilaji: pop, folk
 Levy-yhtiö: Payner
Galenan muut julkaisut
| Sled 12 2008 | Ofitsialno zabranen 2010 | Az 2011 |
Ofitsialno zabranen (bulg. Официално забранен) on bulgarialaisen pop-folk-laulaja Galenan kolmas studioalbumi. Sen julkaisi levy-yhtiö Payner vuonna 2010.
Kappaleet

Opasen za ženi
Ofitsialno zabranen
Na dve golemi
Loša li sam
Tiho mi pazi
Dyavolat me kara
Moy (mukana Malina)
Na linija
Čeren spisak
Ne se opitvai
Znam diagnozata
Netšastnica
Neplatena smetka
Za Posledno
NoViolet Bulawayo

| NoViolet Bulawayo |
| --- | --- |
 NoViolet Bulawayo Melbournessa, Australiassa vuonna 2019.
Henkilötiedot
Koko nimi:  NoViolet Bulawayo (oik. Elizabeth Zandile Tshele)
Syntynyt: 12. lokakuuta 1981 (ikä 42) Tsholotsho, Zimbabwe
Kansalaisuus:  Zimbabwe
Ammatti:  kirjailija
Kirjailija
Esikoisteos:  Me tarvitaan uudet nimet (We Need New names), 2013
Aiheesta muualla
Kotisivut
Löydä lisää kirjailijoitaKirjallisuuden teemasivulta
NoViolet Bulawayo (oik. Elizabeth Zandile Tshele, s. 12. lokakuuta 1981 Tsholotsho, Zimbabwe) on zimbabwelainen kirjailija. Nykyään Yhdysvalloissa asuva Bulawayo on opiskellut muun muassa Texasin A&M-yliopistossa sekä Cornellin yliopistossa New Yorkissa.
Bualwayon kehuttu esikoisromaani Me tarvitaan uudet nimet (We Need New names) ilmestyi vuonna 2013. Se oli ehdolla muun muassa Los Angeles Times ja The Guardian -lehtien kirjallisuuspalkintojen sekä Man Booker Prizen saajaksi.
Teokset

Bulawayo, NoViolet: Me tarvitaan uudet nimet.  Suomentanut Karhulahti, Sari. Helsinki:  Gummerus, 2013.  ISBN 978-951-20-9139-3.
Aiheesta muualla

Kuvia tai muita tiedostoja aiheesta NoViolet Bulawayo Wikimedia Commonsissa
Peschel, Sabine: Zimbabwean author NoViolet Bulawayo: 'I like to write from the bone' Deutsche Welle.  15.7.2015. Viitattu 20.11.2020. (englanniksi)
Me tarvitaan uudet nimet Gummerus.  Marraskuu 2013. Viitattu 20.11.2020. (englanniksi)
Oskar Hedlund

Per Oskar Hedlund (31. tammikuuta 1842 Marttila – 20. joulukuuta 1904 Savonlinna) oli suomalainen apteekkari ja valtiopäivämies.
Hedlundin vanhemmat olivat kruununnimismies Gustaf Wilhelm Hedlund ja Karolina Wilhelmina Achrén. Käytyään yläalkeiskoulun Turussa Hedlund tuli apteekkioppilaaksi Poriin  1859, farmaseutiksi hän valmistui 1863 ja proviisoriksi 1867. Hän hoiti apteekkia Kuopiossa 1868–1869 ja sitten Savonlinnassa, johon hän sai apteekkioikeudet 1871. Kunnallisneuvoksen arvon Hedlund sai 1885. Myytyään apteekkinsa hän siirtyi hoitamaan tilaansa Pääskylahdelle, Savonlinnan lähelle. Hedlund toimi myös tilalleen perustetun maanviljelyskoulun johtajana. Hovineuvoksen arvon hän sai  1898. Hän oli Savonlinnan kaupunginvaltuusmies 1879–1887. Hedlund oli porvarissäädyssä Savonlinnan edustaja valtiopäivillä 1882.
Nellie Bly

| Nellie Bly |
| --- | --- |
 Nellie Bly arviolta vuonna 1890.
Henkilötiedot
Muut nimet:  Elizabeth Jane Cochran
Syntynyt: 5. toukokuuta 1864 Cochran's Mills, Pennsylvania
Kuollut: 27. tammikuuta 1922 (57 vuotta)
Ammatti:  toimittaja
Muut tiedot
 Nimikirjoitus
Elizabeth Jane Cochran (5. toukokuuta 1864 Cochran's Mills, Pennsylvania – 27. tammikuuta 1922) oli yhdysvaltalainen toimittaja. Cochran tunnetaan parhaiten kirjailijanimellään Nellie Bly. Häntä pidetään yhtenä tutkivan journalismin pioneereista. Hän lienee muuttanut myöhemmin sukunimensä Cochraneksi. Cochranin jo lapsena saama lempinimi ”Pink” johtui ilmeisesti hänen kirkkaan vaaleanpunaisesta kastemekostaan.[lähde? ]
Cochranin ura lehtialalla alkoi, kun hän kirjoitti vastineen Pittsburgh Dispatchissä julkaistun seksistisen kolumnin toimittajalle. Kirjeen laatu sai toimittajan pyytämään Cochrania liittymään lehden toimittajakuntaan. Toimittaja antoi myös Cochranille kirjailijanimen Nellie Bly Stephen Fosterin tuolloin suositun laulun päähenkilön mukaan.[lähde? ]
Bly kirjoitti useita tutkivia artikkeleita ennen karkotustaan naistensivuille. Bly lähti Dispatchistä New Yorkiin, missä hän sai paikan Joseph Pulitzerin sensaatiohakuisesta New York World -lehdestä. Bly sai ensimmäisenä työtehtävänään kirjoittaa artikkelin naisten mielisairaalasta Blackwell's Islandilla. Bly kirjautui sisään potilaana ja paljasti hirvittävät olot, joissa potilaita hoidettiin. Tämäntyyppisestä journalismista tuli hänen tavaramerkkinsä. Blyn reportaasi on julkaistu suomeksi nimellä Kymmenen päivää mielisairaalassa (Oppian 2018).
New York Worldin toimituspalaverissa ehdotettiin vuonna 1888, että World lähettäisi reportterin maailmanympärimatkalle Jules Vernen Maailman ympäri 80 päivässä -kirjaa jäljitellen. Valinta osui Nellie Blyhyn, ja 14. marraskuuta 1889 hän lähti New Yorkista 40 071 kilometrin matkalle.
Bly palasi New Yorkiin 25. tammikuuta 1890 eli ”seitsemänkymmentäkaksi päivää, kuusi tuntia, yksitoista minuuttia ja neljätoista sekuntia lähdöstä Hobokenista”. Se oli silloinen maailmanennätys lajissaan, vaikkakin jo muutamaa kuukautta myöhemmin George Francis Train paransi ennätyksen 62 päivään.[lähde? ]
Matkoillaan maailman ympäri Bly kävi paitsi Englannissa, Japanissa, Kiinassa, Hongkongissa ja muissa paikoissa, myös Jules Vernen kodissa, Brindisissä, Colombossa ja San Franciscossa. Hän oli myös ensimmäinen nainen, joka matkusti maailman ympäri ilman jatkuvaa miesseuraa, ja tästä syystä hänestä tuli esikuva monille naisille.[lähde? ]
Bly avioitui vuonna 1895 miljonääri Robert Seamanin kanssa ja lopetti vähäksi aikaa toimittajantyön. Hän otti miehensä yritysten johdon tämän kuoleman jälkeen 1904. Myöhemmin hän palasi lehtialalle ja teki muun muassa katsauksen Women's suffrage -liikkeen kokouksesta 1913 ja raportin ensimmäisen maailmansodan itärintamalta.[lähde? ]
Elizabeth Cochrane kuoli 57-vuotiaana keuhkokuumeeseen.[lähde? ]
New Yorkin Brooklynissä on pieni huvipuisto, joka on nimetty Nellie Blyn mukaan. Huvipuiston teema on Maailman ympäri 80 päivässä.[lähde? ]